संत जेवियर्स में सांस्कृतिक कार्यक्रम का आयोजन
रविवारकी सुबह कलियासोल प्रखंड अंतर्गत कलियासोल सालूक चापड़ा मुख्य मार्ग पर संत जेवियर्स धनबाद पब्लिक स्कूल में चतुर्थ वार्षिक सम्मेलन बड़ी ही धूमधाम से मनाई गई। जिसमें मुख्य अतिथि के रूप में उपस्थित पीएमसीएच के सेवा निवृत्त ईएनटी विभाग अध्यक्ष चिकित्सक एसएन मेहता ने फीता काटकर कार्यक्रम की शुरुआत की। उन्होंने उपस्थित अभिभावकों एवं बच्चों को संबोधित करते हुए कहा की यह विद्यालय कोयला अंचल मुख्यालय से सुदूर ग्रामीण क्षेत्र में होने के कारण ग्रामीण क्षेत्र के बच्चे अच्छा शिक्षा ग्रहण कर अच्छे नागरिक बनेंगे तथा देश का नाम रोशन करेंगे। यही मेरा शुभकामना है। विद्यालय के सुंदर प्रकृति को देखते हुए विद्यालय के संस्थापक निरंजन कुमार पाठक तथा प्रधानाचार्य रेखा पाठक को बधाई दी। छात्र- छात्राओं द्वारा सांस्कृतिक कार्यक्रम की प्रस्तुति को देख उपस्थित लोग मंत्रमुग्ध हो गए।
कार्यक्रम में गीत नृत्य अमृति चुटकुले आदि बच्चों ने प्रस्तुत किया। मौके पर पाठक ने कहा की फिलहाल यहां 300 छात्र- छात्राएं है। यहां छठे वर्ग से ही डॉक्टर तथा इंजीनियरिंग की विशेष प्रशिक्षण दी जाती है। नृत्य प्रस्तुति में अंजली, ओजस्वी, पूर्वा, काकुली, स्नेहा, तनु, प्रीति, गौरी, पोली, पिया ने भाग लिया। कार्यक्रम को सफल बनाने में मुख्य रूप से वंदना, प्रतिमा, संध्या काजल सर, राजेश, अरुणामय, कृष्ण आदि का अहम योगदान रहा।
नृत्य प्रस्तुत करतीं छोटी-छोटी बच्चियां।
mag_Deva hin_Deva hin_Deva hin_Deva